कप्तान के तौर पर तीन वनडे मैचों में रोहित का औसत बेहतरीन है। तीन वनडे मैचों में उन्होंने 108.50 की औसत से 217 रन बनाए हैं। इसमें एक दोहरा शतक (208*) भी शामिल हैं जो उन्होंने श्रीलंका के खिलाफ पिछले वर्ष बनाया था। रोहित एक मात्र ऐसे खिलाड़ी हैं जिन्होंने टी20 में तीन शतक लगाए हैं साथ ही वनडे में तीन दोहरा शतक लगाया है। उन्होंने अपना पहला दोहरा शतक दो नवंबर 2013 में ऑस्ट्रेलिया के खिलाफ एम चिन्नास्वामी स्टेडियम में लगाया था। इसके तुरंत बाद ही उन्होंने 13 नवंबर 2014 में श्रीलंका के खिलाफ कोलकाता में 173 गेंदों पर 264 रन की पारी खेली थी। इसके बाद उन्होंने अपना तीसरा दोहरा शतक श्रीलंका के खिलाफ वर्ष 2017 में बनाया था।